डॉ॰ वर्मा स्कूल मे रहिते आत्मकथा आ अवलोकन संबंधी कहानि आ कविता लिखनाय शुरू क देने छलखिन। हुनका पन्जी के उत्कृष्ट संशोधनक लेल जानल जाइत छनि, हुनक रचना 'मैथिली कर्ण कायस्थक पांजिक् सर्वेक्षण्' (1973) के मैथिली भाषा मे प्रकाशित अछि, पुरातत्व पांजि पर आधारित अछि, जे आब विलुप्त ऐछ। अपन काज के द्क्षता सं निभावैत मैथिली साहित्यक क्षेत्र मे अपन अहम योगदान देलैथ। हुनकर किछ कृतियाँ,"मिथिला मिहिर" आ "कर्णामृत्" एहन पत्रिका मे प्रकाशित भेल छल। नयनमणि (उपन्यास), बालनक बोनिहार ओ पल्लवी (लधु कथा, 1994), तपसा वै गंगा (1995), आदिम पुरखा (2001), वेदमूर्ति तपोनिष्ट हिनकर किछ प्रमुख रचनाक अछि।
 साल 2020 के मैथिली भाषा मे साहित्य अकादमी पुरस्कार के लेल वरिष्ठ साहित्यकार डॉ. कमलकांत झा ( Litterateur Kamalkant Jha, Madhubani ) के नाम के घोषणा भेलनि अछि। इ पुरस्कार हुनका लघु कथा 'गाछ रुसल अछि' के लेल प्रदान कैल गेलनि हन। अहि रचना मे पर्यावरण के शुद्ध रखबाक लेल पेड़-पौधा के महत्व के दर्शायल गेल अछि। मधुबनी के कलुआही प्रखंड स्थित हरिपुर डीह टोल मे 29 मार्च 1943 के जन्म भेल डॉ. कमलकांत झा मैथिली के संगे हिंदी लेखन के क्षेत्र मे सेहो काज केने छथि। पिता पं. वीरेश्वर झा आ माता तारा देवी बचपने मे हिनकर संग छोइड़ देने छलखिन। अहि कारण हिनकर प्रारंभिक शिक्षा नानीगाम लोहा गांव मे भेलनि।
 1982 मे रीडर बनलाह और 1987 मे प्रोफेसर के पद पर प्रोन्नत भेलथि। एक अप्रैल 2003 के डीबी कॉलेज सं सेवानिवृत्त भेलैथ। ताहि उपरांत जयनगर मे रहिते लेखन आ सामाजिक कार्य मे सक्रिय छथि। मैथिली के अलावा ङ्क्षहदी मे सेहो हिनकर 2 टा पुस्तक प्रकाशित भ चुक छनि। अहिमे एकटा उपन्यास 'बिखरती रही चांदनी आ एकटा शोध निबंध 'मिथिला गौरवशालिनी शामिल अछि। अंतरराष्ट्रीय मैथिली परिषद (भारत-नेपाल) के केंद्रीय अध्यक्ष सेहो छथि। RSS सं सेहो जुड़ल छैथ। वर्तमान मे मधुबनी के जिला संघ चालक छथि।
 यात्रीजी मार्क्सवादसँ प्रभावित छलाह। १९२९ ई. क अन्तिम मासमे मैथिली भाषामे पद्य लिखब शुरू कएलन्हि यात्री जी। १९३५ ई. सँ हिन्दीमे सेहो लिखए लगलाह। स्वामी सहजानन्द सरस्वती आऽ राहुल सांकृत्यायनक संग ओऽ किसान आन्दोलनमे संलग्न रहलाह आऽ १९३९ सँ १९४१ धरि एहि क्रममे विभिन्न जेलक यात्रा कएलन्हि। हुनकर बहुत रास रचना जे महात्मा गाँधीक मृत्युक बाद लिखल गेल छल, प्रतिबन्धित कए देल गेल।
 भारत-चीन युद्धमे कम्युनिस्ट पार्टी द्वारा चीनकेँ देल समर्थनक बाद यात्रीजीक मतभेद कम्युनिस्ट पार्टीसँ भए गेलन्हि। जे. पी. अन्न्दोलनमे भाग लेबाक कारण आपात्कालमे हिनका जेलमे ठूसि देल गेल। यात्रीजी हिन्दीमे बाल साहित्य सेहो लिखलन्हि। हिन्दी आऽ मैथिलीक अतिरिक्त बांग्ला आऽ संस्कृतमे सेहो हिनकर लेखन आएल।
 प्रगतिशील चेतना के मूर्धन्य कवि, नागार्जुन अपन धारदार राजनीतिक चेतना के लेल सेहो जानल जाइत छलैथ। मैथिल काव्य-संग्रह 'पत्रहीन नग्न गाद्य' के लेल दोसर साहित्य अकादमी पुरस्कार १९६९ ई. भेटलन्हि। उत्तर प्रदेश हिन्दी संस्थान सेहो हिनका पुरस्कृत केलैथ। 'रतिनाथ की चाची', 'बाबा बटेसरनाथ', 'दुखमोचन', 'बलचनामा', 'वरुण के बेटे' और 'नयी पौध' हिनकर प्रमुख उपन्यास छनि त 'युगधारा', 'सतरंगे पंखों वाली', 'प्यारी पथराई आंखें', 'तालाब की मछलियां', 'चन्दना', 'खिचड़ी विप्लव देखा हमने', 'तुमने कहा था', 'पुरानी जूतियों का कोरस' आ 'हजार-हजार बांहों वाली' आपके काल के भाल पर दर्ज काव्य-संग्रह अछि त 'भस्मांकुर' नाम सं हिनकर एकटा खंडकाव्य सेहो उपलब्ध अछि। १९९४ ई. मे हिनका साहित्य अकादमीक फेलो नियुक्त कएल गेलनी।
 यात्रीजी जखन २० वर्षक छलाह तखन १२ वर्षक कान्यासँ हिनकर विवाह भेलनी। हिनकर पिता गोकुल मिश्र अपन समाजमे अशिक्षितक गिनतीमे छलाह, मुदा चरित्रहीन छलाह। यात्रीजीक बच्चाक स्मृति छन्हि, जे हुनकर पिता कोना हुनकर अस्वस्थ आऽ ओछाओन धेने मायपर कुरहड़ि लए मारबाक लेल उठल छलाह, जखन ओऽ बेचारी हुनकासँ अपन चरित्रहीनता छोड़बाक गुहारि कए रहल छलीह। यात्रीजी मात्र छ वर्षक छलाह जखन हुनकर माए हुनका छोड़ि प्रयाण कए गेलीह। यात्रीजीकेँ अपन पिताक ओऽ चित्र सेहो रहि-रहि सतबैत रहलन्हि जाहिमे हुनकासँ मातृवत प्रेम करएबाली हुनकर विधवा काकीक, हुनकर पिताक अवैध सन्तानक गर्भपातमे, लगभग मृत्यु भए गेल छलन्हि। के एहन पाठक होएत जे यात्रीजीक हिन्दीमे लिखल "रतिनाथ की चाची" पढ़बाक काल बेर-बेर नहि कानल होएताह। पिता-पुत्रक ई घमासान एहन बढ़ल जे पुत्र अपन बाल-पत्नीकेँ पिता लग छोड़ि वाराणसी प्रयाण कए गेलाह।
 मैथिली, संस्कृत और हिंदी साहित्य के विद्वान मैथिली पुत्र प्रदीप केर असली नाम प्रभुनारायण झा छलनी। प्रभुनारायण झा के मुख्य कृति में दर्जनों पुस्तक के प्रकाशन भेल छनि। अहिमे मुख्य रचना सीता अवतरण संपूर्ण महाकाव्य, एक घाट तीन बाट, नाम पट्ट उपन्यास, भागवत गीता मैथिली अनुवाद, दुर्गा सप्तशती, स्वंप्रभा सूत्र, श्री राम हृदय काव्य, कहुंकल कोयलिया, उगल नव चांद आदि प्रमुख रचना अछि। हिनक "जगदंब अहिं अविलंब हमर हे माय अहां बिन आस ककर. . . ", विद्यापति की रचना "जै जै भैरवी. . . " के बाद सबसं बेसी प्रचलित अछि। हिनकर एकटा रचना "पहिर लाल साड़ी उपारी खेसारी छै भूख सं भेल कारी. . . " तथा "तुं नै बिसहरिहें गे माय. . . " आदि आय प्रचलित अछि।
 तों नहि बिसरीहें गे माँ, तों जे बिसरमे त दुनिया मे पड़तै बौआ।
 तोरा बेटा के तोरे टा आशा तोरा बिना छैने ककरो भरोसा।
 कोरा सं ने दिहें बइला, तों जे बिसरमे त दुनिया मे पड़तै बौआ।
 केतबो अनठेमे पछोड़ नहि छोड़बउ, तोरे चरण मे सिनेह अपन जोड़बउ।
 बे बुझ मे दिहे बुझा, तों जे बिसरमे त दुनिया मे पड़तै बौआ।
 स्वारथ भरल संसारे इ सगरो, कियो ने कानब सुनइ छै ककरो।
 जाइक ने प्रदीपो मिझा, तों जे बिसरमे त दुनिया मे पड़तै बौआ। 